Diari Oficial de la Generalitat Valenciana


Sumari del DOGV 5343, del 11-09-2006 (2006/10934)

ORDRE de 21 d'agost de 2006, de la Conselleria de Territori i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5343

Data del DOGV
:   11-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10926


Data del document
:   21-08-2006

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * malaltia vegetal
    * tractament fitosanitari
    * muntanya
    * legislació
    * arboricultura

ORDRE de 21 d'agost de 2006, de la Conselleria de Territori i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff). [2006/10323]  
Conforme amb l'estudi que sobre l'estat fitosanitari de les muntanyes de la Comunitat Valenciana ha dut a terme aquesta conselleria, pel que fa a la processionària del pi (Thaumetopoea pityocampa Schiff), i tenint present la disponibilitat pressupostària de l'any 2006 s'han seleccionat, basant-se en els criteris tècnics i econòmics mencionats, les zones de tractament per al seu control, per la qual cosa, per raó de les facultats que tinc atribuïdes i de conformitat amb el que establix l'article 53 de la Llei 3/1993, forestal de la Comunitat Valenciana,  
Ordene  
Article primer  
Declarar d'utilitat pública i obligatori el tractament per al control de la processionària del pi en la campanya de 2006, en els següents termes municipals de la Comunitat Valenciana:  
. Província d'Alacant: Albatera, Crevillent i Torrevieja.  
. Província de Castelló: Atzeneta del Maestrat, Barracas, Benafigos i Vistabella del Maestrazgo.  
. Província de València: Albalat dels Tarongers, Benigánim, Bicorp, Bolbaite, Calles, Chella, Chera, Domeño, Enguera, Higueruelas, Loriguilla, Paterna, Sagunt, Segart, Sot de Chera, Tous, Villar del Arzobispo i La Yesa.  
Article segon  
1. Personal tècnic de la Direcció General de Gestió del Medi Natural dirigirà l'execució dels tractaments, mitjançant procediments adequats, els quals seran realitzats en aquelles zones considerades com a prioritàries de cada terme municipal relacionat en l'article primer, i es tindrà en compte el nivell d'incidència de la plaga detectat en la prospecció fitosanitària.  
2. Amb antelació suficient, la direcció territorial corresponent, notificarà als ajuntaments dels municipis afectats la present declaració, com també les dates i zones que s'han de tractar en el seu municipi.  
Disposició final  
Aquesta ordre entrarà en vigor l'endemà de la publicació en el Diari Oficial de la Generalitat.  
València, 21 d'agost de 2006   
El conseller de Territori i Habitatge  
Esteban González Pons